[{"text_idx": "#000000", "text": "\u201cOs na fydd gen i fenig goli am fy nwylo a chit pe\u0302l-droed amdanaf, yna heb amheuaeth, fydd gen i frwsh paent yn fy llaw a chynfas o fy mlaen.\nMae fy mhroffesiwn fel peldroediwr wedi caniata\u0301u i mi deithio\u2019r byd ac wedi agor fy llygaid i sut mae pobl o wahanol gefndiroedd yn byw eu bywydau. Lle bynnag mae rhywun wedi bod; o Ddyffryn Nantlle, Inverness i Indianapolis mae profiad bywyd pobl, mewn perthynas a\u0302\u2019i gilydd, eu gwaith a\u2019r byd o\u2019u hamgylch yn debyg iawn.\nDyma ydi ysbrydoliaeth yr arddangosfa hon. Mae\u2019r paentiadau mewn olew yn seiliedig ar bobl go iawn a digwyddiadau syml pob dydd. Cymeriadau tawel a\u2019u perthynas gynnes efo\u2019i gilydd, wrth eu gwaith neu\u2019n hamddena. Profiadau sydd yn rhan sylfaenol o\u2019n bywydau ni gyd.\nGyda\u2019r byd o\u2019n hamgylch bellach mor brysur a\u0302 chymhleth, hoffwn ichi syllu ar fy lluniau gyda\u2019r gobaith y byddwch yn creu cysylltiad personol efo\u2019r cymeriadau yma a daw ac atgof o rywun neu rhywle i chi.\nRwy\u2019n gobeithio\u2019n arw daw a gwe\u0302n i\u2019ch wyneb.\u201d"}, {"text_idx": "#000004", "text": "Yn dathlu cyswllt diwylliannol mae arddangosfa o waith gan artistiaid o Fangor, Soest a Chwaer Ddinasoedd eraill yn nodi hanner canmlwyddiant gefeillio Dinas Bangor gyda Soest, yr Almaen. Mae gefeillio tref yn galluogi perthynas arbennig rhwng dwy gymuned, gan hybu dealltwriaeth o wahanol ddiwylliannau."}]